ਸੰਥਾਲੀ ਵਿਕੀਪੀਡੀਆ
ਸੰਥਾਲੀ ਵਿਕੀਪੀਡੀਆ  ਸੰਥਾਲੀ ਭਾਸ਼ਾ ਦਾ ਵਿਕੀਪੀਡੀਆ ਦੁਆਰਾ ਚਲਾਇਆ ਜਾ ਰਿਹਾ ਵਰਜਨ ਹੈ। ਵਿਕੀਮੀਡੀਆ ਸੰਸਥਾ ਦੁਆਰਾ ਇਹ ਸਾਈਟ 2 ਅਗਸਤ 2018 ਨੂੰ ਆਰੰਭ ਕੀਤੀ ਗਈ ਸੀ। ਇਸ ਵਿਕੀਪੀਡੀਆ ਦੀ ਵਰਣਮਾਲਾ ਵਜੋਂ  ਸੰਤਾਲੀ ਭਾਸ਼ਾ ਦੀ ਆਪਣੇ ਵਰਣਮਾਲਾ, ਓਲ ਚੀਕੀ, ਵਰਤੀ ਗਈ ਹੈ।   ਸੰਥਾਲੀ, ਮੁੰਡਾ ਉਪ ਭਾਸ਼ਾ ਪਰਿਵਾਰ ਵਰਗ ਜੋ ਕਿ ਆਸਟਰੋਏਸ਼ੀਆਈ ਭਾਸ਼ਾਵਾਂ ਪਰਿਵਾਰ ਦੀ ਇੱਕ ਭਾਸ਼ਾ ਹੈ ਅਤੇ ਜਿਸ ਨੂੰ ਦੱਖਣੀ ਏਸ਼ੀਆ ( ਬੰਗਲਾਦੇਸ਼, ਭਾਰਤ, ਭੂਟਾਨ ਅਤੇ ਨੇਪਾਲ ) ਵਿੱਚ 74 ਲੱਖ ਲੋਕ ਬੋਲਦੇ ਹਨ।

ਇਤਿਹਾਸ 
ਸੰਥਾਲੀ-ਭਾਸ਼ਾ ਵਿਕੀਪੀਡੀਆ ਬਣਾਉਣ ਦੀ ਪ੍ਰਕਿਰਿਆ 2012 ਵਿਚ ਸ਼ੁਰੂ ਹੋਈ ਸੀ ਅਤੇ ਬਾਅਦ ਵਿੱਚ, ਫਰਵਰੀ 2017 ਵਿਚ ਇਸ ਵਿੱਚ ਤੇਜ਼ੀ ਆਈ। ਸਾਲ 2012 ਵਿੱਚ, ਵਿਕੀਮੀਡੀਆ ਬੰਗਲਾਦੇਸ਼ ਨੇ ਇੱਕ ਸੰਥਾਲੀ ਭਾਸ਼ਾ ਵਿਕੀਪੀਡੀਆ ਦੀ ਸ਼ੁਰੂਆਤ ਕਰਨ ਦੇ ਉਦੇਸ਼ ਨਾਲ ਬੰਗਲਾਦੇਸ਼ ਦੇ ਦਿਨਾਜਪੁਰ ਜ਼ਿਲ੍ਹੇ ਵਿੱਚ ਸੰਥਾਲੀ ਭਾਸ਼ਾ ਕਮਿਊਨਿਟੀ ਨਾਲ ਇੱਕ ਵਿਕੀਪੀਡੀਆ ਮੁਲਾਕਾਤ ਅਤੇ ਵਰਕਸ਼ਾਪ ਦਾ ਆਯੋਜਨ ਕੀਤਾ ਸੀ।  ਹਾਲਾਂਕਿ, ਇਹ ਪ੍ਰਕਿਰਿਆ ਕੁਝ ਸਮੇਂ ਬਾਅਦ ਹੌਲੀ ਹੋ ਗਈ। 

ਫਿਰ ਸਤੰਬਰ 2017 ਵਿਚ, ਵਿਕੀਮੀਡੀਆ ਬੰਗਲਾਦੇਸ਼ ਨੇ ਢਾਕਾ ਵਿਕੀਪੀਡੀਆ ਮੀਟਅਪ ਵਿਚ ਸੰਥਾਲੀ ਭਾਸ਼ਾ ਕਮਿਊਨਿਟੀ ਨਾਲ ਇਕ ਹੋਰ ਬੈਠਕ ਦਾ ਆਯੋਜਨ ਕੀਤਾ ਜਿੱਥੇ ਵਿਕੀਪੀਡੀਆ ਦੀ ਸ਼ੁਰੂਆਤ ਵਿਚ ਤੇਜ਼ੀ ਲਿਆਉਣ ਦਾ ਫੈਸਲਾ ਲਿਆ ਗਿਆ।   ਉਸ ਵਿਚਾਰ ਵਟਾਂਦਰੇ ਤੋਂ ਬਾਅਦ, ਵਿਕਮੀਡੀਆ ਬੰਗਲਾਦੇਸ਼ ਦੁਆਰਾ 30 ਦਸੰਬਰ, 2017 ਨੂੰ ਸੰਥਾਲੀ ਭਾਸ਼ਾ ਭਾਈਚਾਰੇ ਲਈ ਢਾਕਾ ਵਿੱਚ ਇੱਕ ਵਰਕਸ਼ਾਪ ਦਾ ਆਯੋਜਨ ਕੀਤਾ ਗਿਆ।  ਆਨਲਾਈਨ ਵਿਚਾਰ ਵਟਾਂਦਰੇ ਦੁਆਰਾ ਭਾਰਤ ਤੋਂ ਸੰਥਾਲੀ ਭਾਸ਼ਾ ਭਾਈਚਾਰੇ ਨੇ ਵੀ ਇਸ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ। ਇਸ ਤੋਂ ਬਾਅਦ, ਉੜੀਸਾ ਵਿਕੀਮੀਡੀਅਨ ਯੂਜਰ ਗਰੁੱਪ ਦੇ ਸਹਿਯੋਗ ਨਾਲ 11 ਮਾਰਚ, 2018 ਨੂੰ ਓਡੀਸ਼ਾ  ਭਾਰਤ ਵਿੱਚ ਸੰਥਾਲੀ ਭਾਸ਼ਾ ਭਾਈਚਾਰੇ ਲਈ ਇੱਕ ਹੋਰ ਵਰਕਸ਼ਾਪ ਦਾ ਆਯੋਜਨ ਕੀਤਾ ਗਿਆ।

ਕਈ ਮਹੀਨਿਆਂ ਦੇ ਕੰਮ ਕਰਨ ਤੋਂ ਬਾਅਦ, ਵਿਕੀਮੀਡੀਆ ਭਾਸ਼ਾ ਕਮੇਟੀ ਨੇ 28 ਜੂਨ 2018 ਨੂੰ ਸੰਥਾਲੀ-ਭਾਸ਼ਾ ਵਿਕੀਪੀਡੀਆ ਨੂੰ ਮਨਜ਼ੂਰੀ ਦੇ ਦਿੱਤੀ ਅਤੇ ਆਖਿਰਕਾਰ ਸੰਥਾਲੀ ਵਿਕੀਪੀਡੀਆ ਸਾਈਟ ਨੂੰ 2 ਅਗਸਤ 2018 ਨੂੰ ਸ਼ੁਰੂ ਕੀਤਾ ਗਿਆ।

ਯੂਜਰ ਅਤੇ ਸੰਪਾਦਕ

ਇਹ ਵੀ ਵੇਖੋ 

 ਬੰਗਾਲੀ ਵਿਕੀਪੀਡੀਆ
 ਹਿੰਦੀ ਵਿਕੀਪੀਡੀਆ
 ਤਾਮਿਲ ਵਿਕੀਪੀਡੀਆ
 ਤੇਲਗੂ ਵਿਕੀਪੀਡੀਆ

ਹਵਾਲੇ

ਬਾਹਰੀ ਲਿੰਕ 

 ਸੰਥਾਲੀ ਵਿਕੀਪੀਡੀਆ
 ਵਿਕੀਪੀਡੀਆ.org ਬਹੁ-ਭਾਸ਼ਾਈ ਪੋਰਟਲ
 ਵਿਕੀਮੀਡੀਆ ਫਾਉਂਡੇਸ਼ਨ
ਵਿਕੀਪੀਡੀਆ
ਵਿਕੀਪੀਡੀਆ 20ਵੀਂ ਵਰ੍ਹੇਗੰਢ ਅਧੀਨ ਬਣਾਏ ਅਤੇ ਵਧਾਏ ਲੇਖ